Ուրախությամբ պետք է հայտնեմ, որ այս տարի մեր կոնֆերանսին մասնակցեցին ոչ միայն գինեկոլոգները, այլ նաև ուռոլոգներն ու անդրոլոգները: Մենք, Հայաստանի առողջապահության նախարարության աջակցությամբ, օրենսդրական մակարդակով նախատեսում ենք ամրապնդել երկրում գոյություն ունեցող այն չափանիշները, որով պետք է առաջնորդվեն ոլորտի մասնագետները՝ միասնական, համակարգված մոտեցում ներդնելու համար: Հարկավոր է հստակ հասկանալ, որ մի բան է, երբ բժիշկների ասոցացիան է խորհուրդ կամ ինչ-որ խորհրդատվական ուղղորդում տալիս, մեկ այլ բան է, երբ այն օրենքի ուժ է ստանում, ինչպես որ ողջ աշխարհում է: Այդպիսի առաջարկներից է օրինակ գրանցամատյանի ստեղծումը՝ հասկանալու համար, թե քանի հղի կա Հայաստանում, ով է դիմում, և ինչպիսի հաջողություններ են գրանցվում: Սա էլ հենց երկրորդ ու շատ կարևոր հարցն է, որը քննարկվեց: